Kayatmo a basaen daytoy nga artikulo iti %%?
WenSaan
Online a Biblia
BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
WenSaan
Proverbio 3:1-35
3 Anakko, ti lintegko saanmo a lipaten,+ ket dagiti bilinko salimetmetan koma ta pusom,+2 agsipud ta ti kaatiddog ti al-aldaw ken tawtawen ti biag+ ken talna mainayonto kenka.+3 Ti met laeng naayat a kinamanangngaasi ken kinapudno saandaka koma a panawan.+ Igalutmo ida iti aglawlaw ta karabukobmo.+ Isuratmo ida iti tapi ta pusom,+4 ket iti kasta makasarakka iti pabor ken naimbag a pannakatarus iti imatang ti Dios ken ti naindagaan a tao.+5 Agtalekka ken Jehova buyogen ti isuamin a pusom+ ket dika agkammatalek iti bukodmo a pannakaawat.+6 Isu imutektekam iti amin a daldalanmo,+ ket isu palintegennanto dagiti danam.+7 Dika agmasirib kadagiti bukodmo a mata.+ Agbutengka ken Jehova ket umadayoka iti dakes.+8 Agbalin koma dayta a pakapaimbagan+ ta pusegmo ken pakapabang-aran dagita tulangmo.+9 Padayawam ni Jehova iti napapateg a bambanagmo+ ken iti umuna a bungbunga ti isuamin nga apitmo.+10 Iti kasta dagiti pempen ti abastom mapusekto nga aglaplapusanan;+ ket dagiti bukodmo a tangke a pagpespesan aglippiasto iti baro nga arak.+11 Ti disiplina ni Jehova, O anakko, saanmo a laksiden;+ ket saanmo a karurod ti pannubngarna,+12 agsipud ta daydiay ayaten ni Jehova tubngarenna,+ kas met laeng iti panangtubngar ti maysa nga ama iti anak a pakasarakanna iti ragsak.+13 Naragsak ti tao a nakasarak iti sirib,+ ken ti tao a makagun-od iti panangilasin,+14 ta ti pannakagun-od iti dayta kas gunggona ket nasaysayaat ngem iti pannakagun-od iti pirak kas gunggona ken ti pannakagun-od iti dayta kas apit ngem iti mismo a balitok.+15 Napatpateg ngem kadagiti korales,+ ket amin a sabsabali pay a pakaragsakam saan a maipada iti dayta.16 Ti kaatiddog ti al-aldaw adda iti makannawan nga imana;+ iti makannigid nga imana adda kinabaknang ken dayag.+17 Ti daldalanna ket daldalan ti kinamakaay-ayo, ket amin a dandanana talna.+18 Maysa dayta a kayo ti biag+ kadagidiay mangpetpetpet iti dayta, ket dagidiay agtultuloy a mangsalimetmet a siiirut iti dayta+ maawaganda iti naragsak.+19 Buyogen ti sirib, ni met laeng Jehova imbangonna ti daga.+ Buyogen ti panangilasin impasdekna a sititibker ti langlangit.+20 Babaen iti pannakaammona nabisngay dagiti mismo a nadanum a yuyeng,+ ket dagiti naulep a tangatang agtultuloyda a mangitedted iti arbis.+21 Anakko, saanda koma a pumanaw kadagita matam.+ Saluadam ti praktikal a kinasirib ken ti pannakabael nga agpanunot,+22 ket agbalindanto a biag ita kararuam+ ken pangkayaw ita karabukobmo.+23 Iti kasta magnakanto a sitatalged+ iti dalanmo, ket uray ta sakam saanto a maidungpar iti aniaman a banag.+24 Kaanoman nga agiddaka saankanto nga agalinggaget;+ ket sigurado nga agiddakanto, ket ti pannaturogmo makaparagsakto.+25 Saanto a kasapulan nga agbutengka iti aniaman a kellaat a makapaalinggaget a banag,+ wenno uray iti bagyo kadagidiay nadangkes, agsipud ta dumteng dayta.+26 Ta ni met laeng Jehova agbalinto, iti kinapudnona, a pagkammatalkam,+ ket sigurado nga aywanannanto ta sakam maibusor iti pannakakautibo.+27 Saanmo a medmedan ti naimbag kadagidiay addaan karbengan iti dayta,+ no adda iti pannakabalin ta imam ti panangaramid iti dayta.+28 Saanmo a kunaen iti padam a tao: “Mapanka, ket agsublika ket inton bigat mangtedakto,” no adda kenka ti maysa a banag.+29 Dika mangpartuat iti aniaman a dakes+ maibusor iti padam a tao, no isu makipagnanaed kenka a sitatalged.+30 Dika makiriri iti maysa a tao nga awan gapgapuna,+ no awan dakes nga inaramidna kenka.+31 Dika agbalin a naapal iti tao ti kinaranggas,+ wenno uray pilien ti aniaman kadagiti dalanna.+32 Ta ti nasikap+ a tao nakarimrimon a banag ken Jehova,+ ngem ti kinasingedna adda kadagidiay napalungdo.+33 Ti panangilunod ni Jehova adda iti balay daydiay nadangkes,+ ngem ti disso a pagyanan dagidiay nalinteg bendisionanna.+34 No adda pakainaiganna kadagiti managuy-uyaw,+ isu uyawennanto;+ ngem kadagidiay naemma ipaaynanto ti parabur.+35 Ti dayaw isu ti ikutanto dagidiay masirib,+ ngem dagidiay maag itantan-okda ti pannakaibabain.+
ilo_Latn gaz_Latn ilo_Latn ilo_Latn ilo_Latn gaz_Latn ilo_Latn ilo_Latn